L 341/54 Jurnalul Oficial al Uniunii Europene 22.12.2011 DECIZIA CONSILIULUI din 19 decembrie 2011 privind propunerea Comisiei pentru un regulament al Consiliului de ajustare, începând cu 1 iulie 2011, a remunerațiilor şi a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (2011/866/UE) CONSILIUL UNIUNII EUROPENE, având în vedere Tratatul privind Uniunea Europeană și Tratatul privind funcţionarea Uniunii Europene, având în vedere Statutul funcţionarilor Comunităților Europene şi Regimul aplicabil celorlalți agenți ai Uniunii Europene, prevăzute de Regulamentul (CEE, Euratom, CECO) nr. 259/68, în special articolul 65 din Statutul funcţionarilor şi anexele VII, XI şi XIII la acesta, precum şi articolul 20 din Regimul aplicabil celorlalți agenți, având în vedere propunerea Comisiei pentru un regulament al Consiliului de ajustare, începând cu 1 iulie 2011, a remunerațiilor și a pensiilor funcţionarilor și ale celorlalți agenți ai Uniunii, precum şi a coeficienților corectori aferenți, întrucât: (1) Având în vedere deteriorarea gravă şi bruscă a situației economice şi sociale în Uniune, Consiliul a solicitat Comisiei, la 17 decembrie 2010, să pună în aplicare articolul 10 din anexa XI la Statutul funcționarilor prin prezentarea unci propuneri corespunzătoare pentru ajustarea anuală 2011. La 13 iulie 2011, Comisia a înaintat Consiliului raportul privind clauza de exceptare (articolul 10 din anexa XI la Statutul funcţionarilor) — („raportul”), care acoperă perioada cuprinsă între 1 iulie 2010 și jumătatea lunii mai 2011. Pe baza raportului, Comisia a conchis că nu sunt întrunite condițiile pentru aplicarea clauzei de exceptare. (2) Consiliul nu a împărtăşit concluziile Comisiei deoarece, în opinia Consiliului, acestea nu reflectă situația economică și socială din Uniune. (3) În consecinţă și dată fiind criza financiară şi economică cu care se confruntă în prezent Uniunea și care duce la ajustări bugetare substanțiale într-un număr mare de state membre, la 4 noiembrie 2011, Consiliul şi-a reiterat solicitarea adresată Comisiei de a pune în aplicare articolul 10 din anexa XI la Statutul funcţionarilor pe baza datelor care reflectă situația economică și socială din toamna anului 2011 şi să înainteze o propunere de ajustare a remunerațiilor corespunzătoare în timp util pentru a permite Parlamentului European și Consiliului să o examineze și să o adopte înainte de sfârșitul anului 2011. (4) (6) (7) (10) La 25 noiembrie 2011, Comisia a prezentat Consiliului informații suplimentare în ceea ce priveşte raportul Comisiei privind clauza de exceptare din 13 iulie 2011 („informații suplimentare”). Concluziile la care a ajuns Comisia au rămas că nu sunt întrunite condițiile de activare a clauzei de exceptare. Prin urmare, propunerea Comisiei de regulament al Consiliului de ajustare, începând cu 1 iulie 2011, a remunerațiilor și a pensiilor funcţionarilor şi ale celorlalți agenți ai Uniunii, precum și a coeficienților corectori aferenți urmează metoda prevăzută în anexa XI la Statutul funcţionarilor. Cifra propusă de Comisie pentru ajustarea anuală 2011 este 1,7 %. Consiliul consideră că niciunul dintre documentele înaintate de Comisie, și anume raportul și informațiile suplimentare, nu oferă o imagine exactă şi cuprinzătoare a situației economice şi sociale actuale din Uniune. În plus, în opinia Consiliului, Comisia a comis o eroare în definirea perioadei vizate de analiza sa într-un mod prea limitat. Această eroare nu a permis Comisiei să evalueze în mod corespunzător situația și, prin urmare, a distorsionat în mod semnificativ concluziile derivate din ambele documente, şi anume că nu a existat o dete- riorare gravă și bruscă a situației economice şi sociale în Uniune. Consiliul nu împărtăşeşte aceste concluzii. Consiliul este convins că criza financiară și economică cu care se confruntă în prezent Uniunea și care are ca rezultat ajustări bugetare substanțiale, printre altele ajustări ale salariilor funcționarilor naționali, într-un număr mare de state membre, reprezintă o deteriorare gravă şi bruscă a situației economice şi sociale din Uniune. Mai mult, în opinia Consiliului, această deteriorare gravă și bruscă a situației economice și sociale nu s-ar putea reflecta suficient de rapid în remunerațiile funcţionarilor prin aplicarea metodei. În ceea ce priveşte situația economică, prognoza de creştere în Uniune s-a redus substanțial pentru anul 2012 de la + 1,9% la + 0,6%. Creşterea economică trimestrială a Uniunii a scăzut de la + 0,7% în primul trimestru al anului 2011 la + 0,2% în al doilea şi al treilea trimestru al anului 2011. În ceea ce priveşte cel de al patrulea trimestru al anului 2011 şi primul trimestru al anului 2012, nu se prevede o creştere a PIB.